《赠何宗源分教东莞》
明代·林光

杨柳风飘葛袂轻，乌纱新领出都城。为贫莫道非经济，阅世阿谁是鉴衡。

坛杏春回深化雨，南溟秋老变鲲鲸。薰风一盏榴花酒，更听黄鹂三两声。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。